Diari Oficial de la Generalitat Valenciana


Sumari del DOGV 3451, del 10-03-1999 (1999/1572)

Informació pública de la convocatòria i les bases d'una plaça policia que pertany a la subescala de serveis especials, de la Policia Local.
-------------------------------------------------------------------------------------------------------------------------------------------

### Dades del document

Número de DOGV
:   3451

Data del DOGV
:   10-03-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/1572


Data del document
:   15-01-1999

Organisme emissor
:   Ajuntament d'Albal

Tipus de document
:   Convocatòria

Anàlisi jurídica

 Descriptors 

:   * Albal
    * policia
    * administració local
    * concurs administratiu

Informació pública de la convocatòria i les bases d'una plaça policia que pertany a la subescala de serveis especials, de la Policia Local. [1999/Q1572]
  
L'Ajuntament en Ple, en la sessió del dia 14 de gener de 1998, va acordar procedir a la convocatòria d'una plaça de policia local amb subjecció a les bases següents:
  
Primera
  
Es convoquen proves selectives per a cobrir en propietat un lloc de treball de l'escala bàsica, categoria policia, integrat en la subescala de serveis especials, escala d'administració especial, grup D, de la plantilla de funcionaris de carrera de la corporació, pertanyent a l'oferta pública d'ocupació de 1998.
  
El sistema d'accés a l'escala bàsica de la policia local, categoria policia, s'adquirirà pel compliment successiu dels requisits següents:
  
a) La superació de les proves de selecció per oposició per torn lliure, establides en aquestes bases.
  
b) La superació d'un curs de formació bàsic inicial preceptiu que ha de realitzar-se a l'Institut Valencià de Seguretat Pública de la Generalitat Valenciana.
  
Segona
  
Per a ser admés a les proves selectives establides en aquesta convocatòria, els aspirants hauran de complir, el dia en què finalitze el termini d'admissió de sol·licituds, els requisits següents:
  
a) Tenir al nacionalitat espanyola.
  
b) Estar en possessió del títol de graduat escolar, o equivalent, o complides les condicions per a obtenir-lo en la data en què finalitze el termini de presentació d'instàncies.
  
c) No patir cap malaltia o defecte físic que impedisca l'exercici de les funcions, i tenir una estatura mínima de 1,65 metres per als homes i 1,60 metres per a les dones.
  
d) Tenir complits 18 anys, sense excedir-ne dels 30. Al sol efecte de l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe policia local i auxiliars.
  
e) No haver sigut separat mitjançant expedient disciplinari del servei de l'estat, de les comunitats autònomes, de les entitats locals, ni trobar-se inhabilitat per a l'exercici de les funcions públiques.
  
f) Posseir els permisos de conduir de vehicles de les classes A-2 i B-2.
  
Tercera
  
Les sol·licituds per a prendre part en la pràctica de les proves selectives corresponents, en què els aspirants hauran de manifestar que compleixen cadascuna de les condicions exigides en la base anterior, s'adreçaran a l'alcalde president de l'Ajuntament i es presentaran al Registre General d'Entrada durant el termini de 20 dies hàbils, des de l'endemà de la publicació de l'extracte d'aquesta convocatòria en el Boletín Oficial del Estado.
  
Igualment es farà publicitat íntegra de la convocatòria i de les bases en el Diari Oficial de la Generalitat Valenciana, en el Butlletí Oficial de la Província i al tauler d'edictes municipals.
  
A la instància s'haurà d'acompanyar el resguard de l'ingrés bancari, efectuat directament o per transferència, a l'entitat Banco Zaragozano, codi del compte corrent número 0103/0205/67/3845777038, de l'import dels drets d'examen, que es fixen en 2.000 pessetes.
  
Els drets d'examen es tornaran únicament als qui no siguen admesos al procediment selectiu per manca d'algun dels requisits exigits per a prendre part en la convocatòria.
  
Podrà fer-se ús del dret establit en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quarta
  
Després de concloure el termini de presentació d'instàncies, l'Alcaldia Presidència dictarà una resolució, que es publicarà en el Diari Oficial de la Generalitat Valenciana i al tauler d'edictes de l'Ajuntament, la qual contindrà la llista d'admesos i exclosos, i es concedirà un termini de 10 dies per a esmenar les errades en què haja incorregut l'interessat o, si s'escau, les al·legacions que corresponguen per als exclosos de la llista, d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Una vegada transcorregut aquest termini i esmenades les errades i vistes les reclamacions es dictarà una resolució amb la llista definitiva d'admesos i s'indicaran els recursos corresponents.
  
En la mateixa resolució s'establiran també, igualment, almenys amb 15 dies d'antelació, el lloc, la data i l'hora de començament de les proves de selecció.
  
La publicació d'aquesta resolució serà determinant dels terminis a l'efecte de possibles impugnacions o recursos.
  
Cinquena
  
Al tribunal qualificador dels exercicis, en què tots els membres actuaran amb veu i vot, els vocals hauran de posseir una titulació o especialització igual o superior a les exigides per a l'accés a la plaça convocada; es constituirà de la forma següent:
  
- President: l'alcalde president de l'Ajuntament o regidor en qui delegue.
  
- Vocals:
  
· Un representant del professorat oficial designat per l'Institut Valencià de Seguretat Pública (IVASP).
  
· Un representant de l'administració del Govern Valencià, designat per la Direcció General d'Interior, Àrea d'Administració Local de la Conselleria de Presidència.
  
· Un representant del professorat oficial o especialista de qualsevol departament o unitat de la Generalitat Valenciana, nomenat per la Direcció General de la Funció Pública de la Conselleria d'Economia, Hisenda i Administració Pública.
  
· El cap del cos de la Policia Local de la corporació que convoca.
  
· El regidor president de la Comissió Informativa Municipal de Personal.
  
- Secretari: el de la corporació o funcionari en qui delegue, que actuarà a més com a vocal.
  
La designació del tribunal inclourà la dels respectius suplents.
  
Pel fet de no arribar al cens mínim de 50 funcionaris exigit en l'article 6 de la Llei 9/1987, de 12 de juny, en aquesta corporació municipal no hi ha junta de personal.
  
El tribunal no podrà constituir-se ni actuar sense l'assistència, com a mínim, de la meitat més un dels membres, titulars o suplents, indistintament.
  
Els membres del tribunal hauran d'abstenir-se quan concórreguen les circumstàncies establides en l'article 28 de la Llei 30/1992, de 28 de novembre. Els aspirants podran recusar-los quan concórrega alguna d'aquestes circumstàncies.
  
Sisena
  
Els aspirants seran convocats en crida única, tret de casos de força major degudament justificats i apreciats lliurement pel tribunal. La no presentació d'un aspirant, en el moment de la crida a qualsevol dels exercicis obligatoris, determinarà automàticament la pèrdua del dret a participar en el mateix exercici i en els successius, i per tant quedarà exclòs del procediment selectiu.
  
L'ordre d'actuació dels aspirants en els exercicis que no es puguen realitzar conjuntament, es determinarà mitjançant un sorteig previ.
  
El tribunal podrà requerir en qualsevol moment als aspirants que n'acrediten la identitat, per a la qual cosa hauran de portar el document nacional d'identitat.
  
Una vegada hagen començat les proves, no serà obligatòria la publicació dels successius anuncis de realització de la resta d'exercicis. El tribunal farà públics aquests anuncis al tauler d'edictes de l'Ajuntament, amb 12 hores d'antelació a l'inici d'aquests, si es tracta del mateix exercici, o de 48, si es tracta d'un de nou.
  
Setena
  
Les proves selectives de l'oposició, torn lliure, constarà de les fases següents:
  
Fase prèvia. Abans d'iniciar les proves de coneixement del temari, es realitzarà un exercici o prova psicotècnica aptitudinal i de personalitat i el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran al barem establit en els annexos I i II d'aquestes bases.
  
Fase d'oposició: constarà dels exercicis següents:
  
Primer exercici. De caràcter obligatori. Consistirà a superar les proves d'aptitud física que posen de manifest la capacitat per a l'exercici del lloc de treball, amb el contingut i les marques que s'especifiquen en l'annex III d'aquestes bases.
  
Segon exercici. De caràcter obligatori. Exposició per escrit, en un temps màxim de quatre hores, de quatre temes elegits per sorteig, un de cadascun dels grups primer a quart, ambdós inclusivament, que componen el temari que es recull en annex a aquestes bases. Aquests temes es llegiran en sessió pública davant el tribunal, que podrà formular les preguntes o els aclariments que sobre aquests considere oportuns. Es valoraran la claredat de les idees, la facilitat de l'expressió verbal i el coneixement sobre els temes exposats.
  
La qualificació d'aquest exercici serà de 0 a 10 punts, i caldrà obtenir-ne un mínim de 5 per a superar-lo.
  
Tercer exercici. De caràcter obligatori. Consistirà en l'exposició per escrit d'un tema que faça referència al contingut dels temes que figuren al grup cinquè de l'annex IV d'aquestes bases, en un temps màxim d'una hora, i es valoraran els coneixements exposats, la claredat en l'exposició, neteja, redacció i ortografia.
  
De forma alternativa, a judici del tribunal, aquest exercici podrà substituir-se per la realització d'un qüestionari de 50 preguntes alternatives, de tipus test, sobre les matèries del temari, establit en l'annex IV, en aquest cas la duració màxima serà de 30 minuts.
  
El sistema de correcció de les respostes alternatives, tipus test, consistirà a restar a les preguntes encertades el resultat de dividir les respostes errònies pel nombre de respostes alternatives menys un.
  
En qualsevol cas, la qualificació d'aquest exercici serà de 0 a 10 punts, i caldrà obtenir-ne un mínim de 5 per tal de superar-lo.
  
Quart exercici. De caràcter obligatori i no eliminatori. Consistirà a traduir del valencià al castellà i a l'inrevés, un text proposat pel tribunal. La duració d'aquest exercici serà de 30 minuts. Aquest exercici es qualificarà de 0 a 2 punts.
  
D'acord amb el que estableix l'Ordre de 17 de juliol de 1989, de la Conselleria d'Administració Pública i per tal de fer efectiu el dret a usar el valencià en totes les proves, els opositors podran realitzar-les en valencià; amb aquesta finalitat s'incorporaran al tribunal assessors especialistes que garantisquen l'efectivitat d'aquest dret.
  
Vuitena
  
El tribunal no podrà aprovar ni declarar que ha superat aquest procediment selectiu un nombre d'aspirants superior al de places convocades.
  
Novena
  
Una vegada finalitzades les proves selectives, el tribunal farà pública la llista d'aspirants aprovats, si n'hi ha, per ordre de puntuació aconseguida, i l'elevarà a l'Alcaldia Presidència, juntament amb l'acta de l'última sessió.
  
Deu
  
Els aspirants proposats pel tribunal haurà d'aportar davant la corporació, en el termini de 20 dies hàbils des que es faça pública la llista d'aspirants aprovats, els documents acreditatius de les condicions de capacitat i els requisits exigits en la base segona d'aquesta convocatòria.
  
Els aspirants que tinguen la condició de funcionaris de carrera quedaran exempts de justificar documentalment les condicions generals que ja hagen sigut acreditades per a obtenir l'anterior nomenament. En qualsevol cas, hauran de presentar l'original o la fotocòpia compulsada del nomenament com a funcionaris de carrera i el títol acadèmic exigit.
  
Els qui dins el termini indicat, i tret de casos de força major, no hi presenten la documentació, no podran ser nomenats funcionaris, i això comportarà la invalidació de l'actuació de l'interessat i la nul·litat subsegüent dels actes del tribunal en relació amb aquest, sense perjudici de la responsabilitat en què haja pogut incórrer per falsedat en la instància.
  
Onze
  
Els aspirants que superen el curs teòric i pràctic, després d'haver-hi presentat la documentació exigida per les bases d'aquesta convocatòria, hauran d'incorporar-se a l'Institut Valencià de Seguretat Pública per a seguir el curs de contingut teòric i pràctic integrat per dues fases:
  
a) Una fase de formació i selecció a l'Institut Valencià de Seguretat Pública, amb una durada de quatre mesos, i
  
b) Una altra fase, una vegada superada l'anterior, de pràctiques, si és possible al mateix ajuntament convocant, amb una durada de dos mesos.
  
La qualificació del període de pràctiques correspondrà a l'Institut Valencià de Seguretat Pública. La valoració d'aquest es farà en base a criteris objectius que faran referència a l'assimilació dels coneixements impartits, responsabilitat, dedicació, i tots aquells aspectes de l'actuació de l'aspirant que calguen per a valorar-ne la capacitat per a una adequada prestació de les funcions atribuïdes al lloc de treball.
  
Una vegada finalitzat el curs teòric i pràctic, l'Institut Valencià de Seguretat Pública comunicarà a la corporació municipal la llista dels aspirants que han superat el curs teòric i pràctic, amb indicació de la puntuació o qualificacions obtingudes, a l'efecte del nomenament d'aquests com a funcionaris. Els nomenaments caldrà efectuar-los en el termini màxim de 15 dies, comptadors des de la comunicació de l'Institut Valencià de Seguretat Pública.
  
En cada convocatòria els aspirants que no superen el curs teòric i pràctic, podran incorporar-se al curs immediatament posterior. Si no superen aquest segon curs, quedaran definitivament decaiguts en el seu dret de reserva.
  
Per a la realització del curs teòric i pràctic, els aspirants seran nomenats funcionaris en pràctiques, i percebran amb càrrec a la corporació municipal, les retribucions que els corresponguen.
  
Els aspirants que superen el curs teòric i pràctic, seran nomenats funcionaris de carrera, i hauran de prendre possessió del càrrec en el termini de 30 dies comptadors des de l'endemà d'aquell en què se'ls notifique el nomenament.
  
Dotze
  
El tribunal està autoritzat per a resoldre els dubtes que s'hi presenten, interpretar les bases d'aquesta convocatòria i prendre els acords necessaris per al bon ordre del procés selectiu.
  
Tretze
  
En allò no establit en aquestes bases, s'aplicarà la normativa següent:
  
- Llei 7/1985, de 2 d'abril, Reguladora de les Bases de Règim Local.
  
- Reial Decret Legislatiu 781/1986, de 18 d'abril, Text Refós de les disposicions legals vigents en matèria de règim local.
  
- Decret 691/1986, de 2 de juny.
  
- Llei 2/1990, de 4 d'abril, de Coordinació de Policies Locals de la Comunitat Valenciana.
  
- Decret 152/1991, de 29 d'agost, del Consell de la Generalitat Valenciana, pel qual s'estableixen les bases i criteris uniformes per a la selecció, formació, promoció i mobilitat dels policies locals, escala bàsica i modificacions posteriors establides pel Decret 35/1992, de 2 de març.
  
- Ordre de 9 de setembre de 1991, del conseller d'Administració Pública, per la qual es desenvolupa el Decret 152/1992, de 29 d'agost, del Consell de la Generalitat Valenciana.
  
- Ordre de 22 de desembre de 1997, de la Conselleria de Presidència.
  
- Decret 25/1998, de 10 de març, del Govern Valencià, pel qual es regula la norma marc sobre estructura, organització i funcionament dels cossos de policia local de la Comunitat Valenciana.
  
- I la resta de les normes de general aplicació a la funció pública.
  
Catorze
  
Contra aquestes bases i els actes administratius definitius que se'n deriven, els interessats podran interposar els recursos que pertoquen en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.
  
ANNEX I
  
Reconeixement mèdic
  
El contingut de la prova de reconeixement mèdic consistirà en l'aplicació del quadre d'exclusions mèdiques establit en l'annex A) de l'Ordre de 22 de desembre de 1997, de la Conselleria de Presidència, d'aplicació als processos de selecció de policies locals de la Comunitat Valenciana, per torn lliure, escala bàsica, categoria de policia.
  
ANNEX II
  
Proves psicotècniques
  
El contingut de les proves psicotècniques consistirà en l'aplicació del barem establit en l'annex III, per a totes les escales i categories dels policies locals de la Comunitat Valenciana, en l'Ordre de 5 de desembre de 1994, de la Conselleria d'Administració Pública.
  
ANNEX III
  
Proves físiques
  
El contingut de les proves físiques se subjectarà a l'annex I de l'Ordre de 5 de desembre de 1994, de la Conselleria d'Administració Pública, aplicable als processos selectius per a la provisió de llocs de treball per a totes les escales i categories dels policies locals de la Comunitat Valenciana, apartat A) torn lliure, escala bàsica, categoria policia, proves físiques.
  
ANNEX IV
  
Temari
  
Grup primer. Dret polític i administratiu.
  
Tema 1. Organització política de l'estat espanyol. Classe i forma d'estat. Organització territorial de l'estat. La corona. Poder legislatiu. Poder executiu. Poder judicial. Relacions entre el govern y les Corts Generals.
  
Tema 2. La Constitució espanyola. El sistema constitucional. La Constitució espanyola de 1978. Principis generals. El Tribunal Constitucional.
  
Tema 3. Les Corts Generals. Les cambres. La funció legislativa. L'administració de justícia.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 6. Administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup segon. Règim local i policia.
  
Tema 8. El municipi, òrgans unipersonals de govern. L'alcalde. Els tinents d'alcalde. Els regidors.
  
Tema 9. El municipi, òrgans col·legiats de govern. El ple de l'ajuntament. La comissió de govern. Òrgans consultius i participatius, les comissions informatives.
  
Tema 10. La seguretat ciutadana. Autoritats competents. Funcions de la policia local segons la Llei Orgànica 2/1986, de 13 de març, de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 11. La policia local, conceptes previs. Missions i objectius. Estructura orgànica i funcional. Decret 25/1998, de 10 de març, del Govern Valencià.
  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la policia local: Llei Orgànica de Forces i Cossos de Seguretat i Decret 25/1998, de 10 de març, del Govern Valencià: principis bàsics d'actuació. Disposicions estatutàries comunes. Règim disciplinari.
  
Tema 14. La Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació dels policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Grup tercer. Dret penal i policia administrativa
  
Tema 15. El codi penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.
  
Tema 16. Classes de faltes. Contra els interessos generals de les poblacions, contra les persones i contra la propietat.
  
Tema 17. Classes de delictes: contra les persones, contra la llibertat i la honestedat i contra la propietat.
  
Tema 18. Obligacions i competències dels ajuntaments: les ordenances municipals. Els bans d'alcaldia.
  
Tema 19. Ordenances municipals: concepte i classes. Infraccions. Potestat sancionadora. Principals infraccions a bans i ordenances. Procediment sancionador.
  
Grup quart. Trànsit i seguretat viària.
  
Tema 20. Text articulat de la Llei de Bases 18/1989, de 25 de juliol. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 21. Reglaments que puguen sorgir del desplegament de la Llei de Bases sobre Trànsit i Circulació de Vehicles a Motor i Seguretat Viària.
  
Tema 22. El trànsit viari: introducció. Vies i vehicles i conductors. Les condicions tècniques del vehicle. Classes de transport.
  
Tema 23. El transport: servei públic de viatgers i servei públic de mercaderies o mixtes. El servei privat, mercaderies perilloses. Condicions tècniques del vehicle de transports i altres requisits principals.
  
Tema 24. Els accidents de trànsit: concepte i consideracions prèvies. Les seues causes. Classes i faltes.
  
Grup cinqué. Temes sobre història local, llista de carrers, terme municipal, cultural local, institucions relacionades amb la policia, etcètera.